钦定古今图书集成/明伦汇编/氏族典/第295卷 > 《苏州府志》 > 章䜣
## 钦定古今图书集成/明伦汇编/氏族典/第295卷 > 《苏州府志》 > 章䜣

按《尚友录》：䜣字天和，天圣中，试礼部。上党有盖抃者
亦预计偕，忽梦人告曰：“建州章天和作状元，汝必登
第。”抃至京访䜣，具述其梦。既而三举不利。庆历间亦
到省，题诗于邑之泗洲岭庵壁云：“十年三上未登科，
此去行期昼锦过。”上党，有人传预兆，梦生头角，见天
和，旋于贾黯榜中第。嘉祐二年，䜣子衡作大魁，抃是
年始特奏名。神物之戏人如是。䜣官至润州长史，累
封左光禄大夫。